સૂત્રોએ જણાવ્યું કે દેશમાં ખેડૂતોની હાલત ખૂબજ ખરાબ છે. ચોમાસું ધાર્યા કરતાં સારું રહ્યું તેમ છતાં ખેડૂતોને પૂરતા પ્રમાણમાં ટેકાના ભાવ મળ્યાં નથી. પાકવીમાની રકમમાં પણ ખેડૂતોની સંખ્યાબંધ ફરિયાદો છે. યુપીમાં સત્તા મેળવવા ખેડૂતોના દેવા નાબૂદ કરવાની જાહેરાત કરી પરંતુ સત્તા મળ્યા બાદ કઇ રીતે અને કેટલા પ્રમાણમાં દેવાં માફ કર્યાં તે પણ જગજાહેર છે. તેનાથી ખેડૂતો નારાજ છે. બીજી તરફ રોજગાર ક્ષેત્રે નવું મૂડીરોકાણ લાવવા વડાપ્રધાન મોદીએ દાવોસમાં વૈશ્વિક કંપનીઓને આમંત્રણ આપ્યું છે. વિદેશી મૂડીરોકાણને આકર્ષી સિંગલ બ્રાન્ડ રીટેલમાં 100 ટકા મૂડીરોકાણને મંજૂરી આપી છે. તેનાથી કેટલું રોકાણ આવશે અને કેટલાને રોજગારી મળશે તેનો હિસાબ સરકારી અધિકારીઓ કાગળ પર ચિતરશે. વાસ્તવમાં રોજગાર બજારમાં કફોડી હાલત છે તે પણ સત્તાપક્ષ અને સરકાર બન્ને જાણે છે.